ddrg/super_eurlex huggingface dataset:
Úradný vestník L 032 , 04/02/1988 S. 0010 - 0010

Fínske špeciálne vydanie: Kapitola 3 Zväzok 26 S. 0027

Švédske špeciálne vydanie: Kapitola 3 Zväzok 26 S. 0027



Rozhodnutie Komisie (EHS) č. 321/88 z 2. februára 1988, ktorým sa mení a dopĺňa nariadenie (EHS) č. 2730/81, ktorým sa ustanovuje zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 3904/87 [2], najmä na jeho článok 13 ods. 3 a článok 17 ods. 4, keďže nariadením Komisie (EHS) č. 2730/81 [3], naposledy zmeneným a doplneným nariadením (EHS) č. 2498/87 [4], sa ustanovil zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže na základe najnovších informácii, ktoré má Komisia k dispozícii o obchodnej praxi v príslušných dovážajúcich krajinách a o úradnom charaktere príslušných agentúr, by sa malo zmeniť a doplniť nariadenie (EHS) č. 2730/81; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO ROZHODNUTIE: Článok 1 V prílohe k nariadeniu (EHS) č. 2730/81 by sa mal takto upraviť zoznam organizácií vyhlasujúcich výberové konania so zreteľom na Maltu: "Dovážajúca krajina | Organizácia vyhlasujúca výberové konanie | Malta | Malta Dairy Products Limited, Old Railway Station, The Dairy Hamrun, Malta; Maltese Government Ministry of Trade, Lascaris, La Valletta." | Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. februára 1988 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 370, 30.12.1987, s. 1. [3] Ú. v. ES L 272, 26.9.1981, s. 25. [4] Ú. v. ES L 232, 19.8.1987, s. 12. --------------------------------------------------
Úradný vestník L 110 , 29/04/1988 S. 0010 - 0010

Fínske špeciálne vydanie: Kapitola 3 Zväzok 26 S. 0145

Švédske špeciálne vydanie: Kapitola 3 Zväzok 26 S. 0145



Nariadenie Rady (EHS) č. 1098/88 z 25. apríla 1988, ktorým sa mení a dopĺňa nariadenie č. 136/66/EHS o vytvorení spoločnej organizácie trhu s olejmi a tukmi RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže pre repkové semeno na jednej strane a pre slnečnicové semeno na strane druhej je rozumné stanoviť najvyššie zaručené množstvo na rok 1988/89, 1989/90 a 1990/91 súčasne; keďže na účely systému najvyšších zaručených množstiev je rozumné odhadnúť výrobu po začiatku hospodárskeho roku z dôvodov presnejších odhadov; keďže článok 27a nariadenia (EHS) č. 136/66/EHS [3], naposledy zmeneného a doplneného nariadením (EHS) č. 3994/87 [4], by sa z tohoto dôvodu malo príslušne zmeniť a doplniť, PRIJALA TOTO NARIADENIE: Článok 1 Článok 27a nariadenia (EHS) č. 136/66/EHS sa týmto mení a dopĺňa takto: 1. Odsek 1 sa nahrádza takto: "1. Rada konajúc v súlade s postupom uvedeným v článku 43 ods. 2 zmluvy stanoví na obdobia troch hospodárskych rokov, počínajúc hospodárskymi rokmi 1988/89, 1989/90 a 1990/91 najvyššie zaručené množstvá pre semená repky olejnej a repky spoločenstva a pre slnečnicové semeno spoločenstva." 2. Odsek 3 sa nahrádza takto: "3. Ak odhad výroby repkového a slnečnicového semena vykonaný pred ukončením druhého mesiaca hospodárskeho roku prekračuje najvyššie zaručené množstvo pre dotknuté semeno a na daný hospodársky rok, čiastka podpory za daný hospodársky rok sa zníži o dosah koeficientu zohľadňujúceho rozsah tejto zmeny na cieľovú cenu. Tam, kde uplatňovanie predchádzajúceho pododseku na skutočnú výrobu namiesto na výrobu odhadnutú na začiatku hospodárskeho roku bude mať za následok rozdielne zníženie čiastky podpory v porovnaní so skutočne uplatňovanou, čiastka podpory na nasledujúci hospodársky rok sa upraví berúc pritom do úvahy túto situáciu." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať na repkové semeno od 1. júla 1988 a na slnečnicové semeno od 1. augusta 1988. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 25. apríla 1988 Za Radu predseda H.-D. Genscher [1] Ú. v. ES C 84, 31.3.1988, s. 10. [2] Stanovisko poskytnuté 14. apríla 1988 (ešte nebolo uverejnené v úradnom vestníku). [3] Ú. v. ES 172, 30.9.1966, s. 3025/66. [4] Ú. v. ES L 377, 31.12.1987, s. 31. --------------------------------------------------
Úradný vestník L 137 , 02/06/1988 S. 0018 - 0018



Nariadenie Rady (EHS) č. 1494/88 z 3. mája 1988 o uzatvorení dohody medzi Európskym hospodárskym spoločenstvom a Komorskou federatívnou islamskou republikou o rybolove pred pobrežím Komor RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo a Komorská federatívna islamská republika rokovali o dohode o rybolove pred pobrežím Komor a iniciovali ju; keďže to rybárom spoločenstva poskytuje príležitosť na rybolov vo vodách patriacich do zvrchovanosti alebo súdnej právomoci Komor; keďže je v záujme spoločenstva schváliť túto dohodu, PRIJALA TOTO NARIADENIE: Článok 1 Dohoda medzi Európskym spoločenstvom a Komorskou federatívnou islamskou republikou o rybolove pred pobrežím Komor sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. Článok 3 Toto nariadenie nadobúda účinnosť tretí deň nasledujúci po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. mája 1988 Za Radu predseda M. Bangelmann [1] Ú. v. ES C 73, 19.3.1988, s. 6 [2] Ú. v. ES C 122, 9.5.1988. --------------------------------------------------
Úradný vestník L 143 , 10/06/1988 S. 0023 - 0023

Fínske špeciálne vydanie: Kapitola 3 Zväzok 26 S. 0203

Švédske špeciálne vydanie: Kapitola 3 Zväzok 26 S. 0203



Nariadenie Komisie (EHS) č. 1609/88 z 9. júna 1988, ktorým sa ustanovuje najneskorší dátum prijatia masla predávaného podľa nariadení (EHS) č. 3143/85 a (EHS) č. 570/88 do skladu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1109/88 [2], najmä na jeho článok 6 (7), so zreteľom na nariadenie Rady (EHS) č. 985/68 z 15. júla 1968, ktorým sa stanovujú všeobecné pravidlá pre intervenciu na trhu s maslom a smotanou [3], naposledy zmenené a doplnené nariadením (EHS) č. 842/88 [4], a najmä jeho článok 7a, keďže podľa článku 1 nariadenia Komisie (EHS) č. 3143/85 z 11. novembra 1985 o predaji intervenovaného masla za znížené ceny určeného na priamu spotrebu vo forme koncentrovaného masla [5], naposledy zmeneného a doplneného nariadením (EHS) č. 775/88 [6] a podľa článku 1 nariadenia Komisie (EHS) č. 570/88 zo 16. februára 1988 o predaji masla za znížené ceny a poskytovaní pomoci pre maslo a koncentrované maslo pre použitie pri výrobe múčnych výrobkov, zmrzliny a ďalších potravín [7], naposledy zmeneného a doplneného nariadením (EHS) č. 949/88 [8], sa musí maslo ponúkať na predaj, prijať do skladu pred dňom, ktorý sa má stanoviť; keďže tento deň sa určuje na základe skladových trendov a dostupných množstiev; keďže po nadobudnutí účinnosti uvedeného nariadenia (EHS) č. 570/88 sa má zrušiť nariadenie Komisie (EHS) č. 1726/84 z 18. júna 1984, ktorým sa stanovuje lehota na prijatie masla do skladu predávaného podľa nariadení (EHS) č. 262/79 a (EHS) č. 3143/85 [9], naposledy zmeneného a doplneného nariadením (EHS) č. 685/88 [10]; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Maslo uvedené v článku 1 (1) nariadenia (EHS) č. 3143/85 musí byť prijaté do skladu do 1. januára 1987. Maslo uvedené v článku 1 nariadenia (EHS) č. 570/88 musí byť prijaté do skladu do 1. januára 1987. Článok 2 Nariadenie Komisie (EHS) č. 1726/84 sa zrušuje. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. júna 1988 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 110, 29.4.1988, s. 27. [3] Ú. v. ES L 169, 18.7.1968, s. 1. [4] Ú. v. ES L 87, 31.3.1988, s. 4. [5] Ú. v. ES L 298, 12.11.1985, s. 9. [6] Ú. v. ES L 80, 25.3.1988, s. 31. [7] Ú. v. ES L 55, 1.3.1988, s. 31. [8] Ú. v. ES L 92, 9.4.1988, s. 43. [9] Ú. v. ES L 163, 21.6.1984, s. 28. [10] Ú. v. ES L 71, 17.3.1988, s. 26. --------------------------------------------------
Official Journal L 251 , 10/09/1988 P. 0012 - 0012

Finnish special edition: Chapter 3 Volume 27 P. 0152

Swedish special edition: Chapter 3 Volume 27 P. 0152



NARIADENIE KOMISIE (EHS) č. 2806/88 z 9. septembra 1988, ktoré mení a dopĺňa nariadenie (EHS) č. 3130/78 o stanovení intervenčného strediska pre olivový olej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi(1), naposledy zmenené a doplnené nariadením (EHS) č. 2210/88(2), a najmä na jeho článok 12 ods. 4, keďže nariadenie Rady (EHS) č. 2754/78 z 23. novembra 1978 o intervencii v oblasti olivového oleja(3) ustanovuje kritériá pre určenie intervenčných stredísk na olivový olej; keďže nariadenie Komisie (EHS) č. 3130/78(4), naposledy zmenené a doplnené nariadením (EHS) č. 3818/85(5), uvádza zoznam intervenčných stredísk; keďže zoznam stredísk v Portugalsku by mal byť zmenený a doplnený, aby sa zohľadnil štrukturálny vývoj skladovania v tomto členskom štáte; keďže opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 V prílohe k nariadeniu (EHS) č. 3130/78, sa zoznam stredísk v Portugalsku týmto nahrádza takto: PORTUGALSKO: Okres Obec Évora Évora Santarém Vila Nova de Barquinha Článok 2 Toto nariadenie nadobudne účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. septembra 1988 Za Komisiu Frans ANDRIESSEN podpredseda 1 Ú. v. ES 172, 30.9.1996, s. 3025/66. 2 Ú. v. ES L 197, 26.7.1988, s. 1. 3 Ú. v. ES L 331, 28.11.1978, s. 13. 4 Ú. v. ES L 370, 30.12.1978, s. 58. 5 Ú. v. ES L 368, 31.12.1985, s. 20.
Úradný vestník L 311 , 17/11/1988 S. 0001 - 0001

Fínske špeciálne vydanie: Kapitola 11 Zväzok 14 S. 0167

Švédske špeciálne vydanie: Kapitola 11 Zväzok 14 S. 0167



Nariadenie Rady (EHS) č. 3551/88 zo 14. novembra 1988, ktorým sa mení a dopĺňa nariadenie (EHS) č. 4088/87 stanovujúce podmienky uplatňovania preferenčných ciel na dovozy určitých kvetov pochádzajúcich z Cypru, Izraela a Jordánska RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže dodatkový protokol k Dohode o spolupráci medzi Európskym hospodárskym spoločenstvom a Marokom stanovuje, že preferenčné clá sa vzťahujú na dovozy ruží a karafiátov do spoločenstva v rámci colnej kvóty stanovenej pre čerstvé rezané kvety spadajúce pod KN kód 060310 pochádzajúce z Maroka; keďže tieto colné výhody sú uplatniteľné iba na dovozy, ktoré spĺňajú určité cenové podmienky; keďže nariadenie (EHS) č. 4088/87 [1] ustanovuje podmienky pre uplatňovanie preferenčných ciel na dovozy uvedených výrobkov pochádzajúcich z Cypru, Izraela a Jordánska; keďže uplatňovanie tohto nariadenia sa musí rozšíriť tak, aby sa mohlo uplatňovať aj na kvety pochádzajúce z Maroka, PRIJALA TOTO NARIADENIE: Článok 1 Nariadenie Rady (EHS) č. 4088/87 sa týmto mení a dopĺňa takto: 1. Nadpis sa nahrádza nasledujúcim nadpisom: "Nariadenie Rady (EHS) č. 4088/87 z 21. decembra 1987 stanovujúce podmienky uplatňovania preferenčných ciel na dovozy určitých kvetov pochádzajúcich z Cypru, Izraela, Jordánska a Maroka" ; 2. V článku I sa text "pochádzajúcich z Cypru, Izraela alebo Jordánska" nahrádza textom "pochádzajúcich z Cypru, Izraela, Jordánska alebo Maroka". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od dátumu uplatňovania dodatkového protokolu k Dohode o spolupráci medzi Európskym hospodárskym spoločenstvom a Marokom. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. novembra 1988 Za Radu predseda Y. Pottakis [1] Ú. v. ES L 382, 31. 12. 1987, s. 22. --------------------------------------------------
Úradný vestník L 317 , 24/11/1988 S. 0018 - 0018

Fínske špeciálne vydanie: Kapitola 3 Zväzok 27 S. 0224

Švédske špeciálne vydanie: Kapitola 3 Zväzok 27 S. 0224



Nariadenie Komisie (EHS) č. 3642/88 z 23. novembra 1988, ktoré mení a dopĺňa nariadenie (EHS) č. 3083/73 o oznamovaní informácií potrebných pre vykonávanie nariadenia Rady (EHS) č. 2358/71 o spoločnej organizácii trhu s osivom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené nariadením (EHS) č. 3997/87 [2], a najmä na jeho článok 9, keďže nariadenie Komisie (EHS) č. 3083/73 [3], naposledy zmenené a doplnené nariadením (EHS) č. 2811/86 [4], špecifikuje informácie, ktoré musia členské štáty doručiť Komisii a termíny pre také oznamovanie; keďže je stanovené, že informácie o záležitosti dovozných licencií pre hybridnú kukuricu sa majú oznamovať raz do mesiaca; keďže, nakoľko táto frekvencia neumožňuje, aby bolo predvídateľné množstvo dovozov známe vo vhodnom čase a neumožňuje, aby boli prijaté opatrenia, ktoré by mohol vyžadovať vývoj trhu, dátumy pre postupovanie informácií by mali byť upravené; keďže opatrenia stanovené v tomto nariadení sú v súlade so stanoviskom Riadiaceho výboru pre osivá, PRIJALA TOTO NARIADENIE: Článok 1 Príloha k nariadeniu (EHS) č. 3083/73 sa týmto mení a dopĺňa takto: 1. Záznamy zodpovedajúce číslu 10 sa nahrádzajú takto: "Číslo | Charakter informácie | Dátum, do ktorého musia byť doručené informácie | 10 | Informácie týkajúce sa vydávania dovozných licencií: (9) | | | —pre hybridnú kukuricu , | 10. 20. a posledný deň v každom mesiaci | | —pre hybridný cirok | 10. deň v každom mesiaci" | 2. Úvodná veta a prvá zarážka v poznámke pod čiarou (9) sa nahrádzajú takto: "Majú sa dodávať tieto informácie: - vydanie dovozných licencií pre hybridnú kukuricu na 100 kilogramov, - vydanie dovozných licencií pre hybridný cirok v…(mesiac) na 100 kilogramov." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. novembra 1988 Za Komisiu Frans Andriessen podpredseda [1] Ú. v. ES L 246, 5.11.1971, s. 1. [2] Ú. v. ES L 377, 31.12.1987, s. 37. [3] Ú. v. ES L 314, 15.11.1973, s. 20. [4] Ú. v. ES L 260, 12.9.1986, s. 8. --------------------------------------------------
Úradný vestník L 104 , 23/04/1988 S. 0004 - 0004



Nariadenie Rady (EHS) č. 1059/88 z 28. marca 1988, ktorým sa ustanovujú opatrenia platné pre obchodovanie Grécka s Tureckom RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže protokol priložený k Dohode o pridružení medzi Európskym hospodárskym spoločenstvom a Tureckom (ďalej len "protokol" a "dohoda"), ktorý zohľadňuje pristúpenie Helénskej republiky, bol podpísaný 20. apríla 1988; keďže do nadobudnutia platnosti protokolu by spoločenstvo malo, vzhľadom na uvedené, nezávisle na tom ustanoviť opatrenia platné pre obchodovanie Grécka s Tureckom; keďže opatrenia pre dovozy tovarov s pôvodom v Turecku do Grécka od 1. januára 1981 boli stanovené v nariadení (EHS) č. 3555/80 [1] pri uzatváraní protokolu; keďže vzhľadom na podpísanie protokolu a na skutočnosť, že všetkých ostatných krajín uvedených v uvedenom nariadení sa už viac netýkajú opatrenia, ktoré sa ním zaviedli, nariadenie by sa malo zrušiť, PRIJALA TOTO NARIADENIE: Článok 1 Do nadobudnutia platnosti protokolu Helénska republika uplatní na obchodovanie s Tureckom všetky ustanovenia vyplývajúce z dohody. Článok 2 Nariadenie (EHS) č. 3555/80 sa týmto zrušuje. Článok 3 Toto nariadenie nadobúda účinnosť 1. januára 1989. Jeho platnosť skončí dňom nadobudnutia platnosti protokolu. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. marca 1988 Za Radu I. Kiechle predseda [1] Ú. v. ES L 382, 31.12.1980, s. 1. --------------------------------------------------
Úradný vestník L 271 , 01/10/1988 S. 0093 - 0093

Fínske špeciálne vydanie: Kapitola 3 Zväzok 27 S. 0162

Švédske špeciálne vydanie: Kapitola 3 Zväzok 27 S. 0162



Nariadenie Komisie (EHS) č. 3036/88 z 30. septembra 1988, ktorým sa mení a dopĺňa nariadenie (EHS) č. 3143/85 o predaji intervenčného masla určeného pre priamu spotrebu v koncentrovanej podobe za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1109/87 [2], najmä na jeho článok 6 (7), keďže sa nariadením Komisie (EHS) č. 3143/85 [3], naposledy zmeneným a doplneným nariadením (EHS) č. 2097/88 [4], zaviedla schéma predaja intervenčného masla v koncentrovanej podobe určeného pre priamu spotrebu za znížené ceny; keďže by sa vzhľadom na situáciu na trhu a zníženie verejných zásob masla malo upraviť zníženie cien, za ktoré maslo predávajú intervenčné agentúry podľa tejto schémy; keďže článok 13 nariadenia (EHS) č. 3143/85 ustanovuje, že výdavky spojené s použitím tejto schémy sa majú hradiť v súlade s druhým, tretím a štvrtým pododsekom článku 4 (1) nariadenia Rady (EHS) č. 1883/78 [5], naposledy zmeneného a doplneného nariadením (EHS) č. 2050/88 [6]; keďže od 1. októbra 1988 by sa mali vydať ustanovenia upravujúce financovanie tejto schémy v súlade s normálnymi finančnými pravidlami; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (EHS) č. 3143/85 sa týmto mení a dopĺňa takto: 1. V článku 2 (1) sa text "265 ECU" nahrádza textom "240 ECU" a text "263 ECU" sa nahrádza textom "238 ECU". 2. Druhý odsek článku 13 sa nahrádza takto: "Bez ohľadu na znenie druhého pododseku článku 6 (2) nariadenia Komisie (EHS) č. 2776/88 [7] sa straty vzniknuté pri vyskladňovaní masla v septembri 1988 podľa posledného pododseku článku 2 (4) odpočítajú v hodnote 100 % z výdavkov udávaných v zmysle prílohy II nariadenia (EHS) č. 3184/83." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. septembra 1988 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 110, 29.4.1988, s. 27. [3] Ú. v. ES L 298, 12.11.1985, s. 9. [4] Ú. v. ES L 184, 15.7.1988, s. 19. [5] Ú. v. ES L 216, 5.8.1978, s. 1. [6] Ú. v. ES L 185, 15.7.1988, s. 6. [7] Ú. v. ES L 249, 8.9.1988, s. 9. --------------------------------------------------
Úradný vestník L 354 , 22/12/1988 S. 0024 - 0024

Fínske špeciálne vydanie: Kapitola 3 Zväzok 28 S. 0037

Švédske špeciálne vydanie: Kapitola 3 Zväzok 28 S. 0037



Nariadenie Komisie (EHS) č. 3994/88 z 21. decembra 1988, ktorým sa mení a dopĺňa nariadenie (EHS) č. 890/78 stanovujúce podrobné pravidlá pre certifikáciu chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3998/87 [2], najmä na jeho článok 2 (5), keďže nariadenie Komisie (EHS) č. 890/78 [3], naposledy zmenené a doplnené nariadením (EHS) č. 3589/85 [4] ustanovuje, že iba chmeľ, ktorý sa zhoduje s definíciou v článku 1 nariadenia (EHS) č. 1696/71 a s minimálnymi odbytovými požiadavkami stanovenými v prílohe I k nariadeniu (EHS) č. 890/78, môže získať certifikát uvedený v článku 5 nariadenia Rady (EHS) č. 1784/77 z 19. júla 1977 o certifikácii chmeľu [5], naposledy zmeneného a doplneného nariadením (EHS) č. 2039/85 [6]; keďže skúsenosti ukázali, že nie je možné vylúčiť prítomnosť častíc iných odrôd chmeľu vo vzorkách; keďže táto skutočnosť nezhoršuje vlastnosti produktu, ktorý sa má certifikovať; keďže by preto malé množstvá takýchto častíc mali byť prípustné; keďže by sa v súlade s tým malo zmeniť a doplniť nariadenie (EHS) č. 890/78; keďže opatrenia stanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE Článok 1 V riadku c) v stĺpci pod nadpisom "Opis" v prílohe I k nariadeniu (EHS) č. 890/78 sa výraz "ktoré vo všeobecnosti nepochádzajú zo šištičky" nahrádza takto: "ktoré vo všeobecnosti nepochádzajú zo šištičky; uvedený maximálny obsah môže zahrnovať čiastočky iných odrôd chmeľu, ako sú odrody, ktoré sa majú certifikovať, až do 2 % hmotnosti". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. decembra 1988 Za Komisiu Frans Andriessen Podpredseda [1] Ú. v. ES L 175, 4.8.1971, s. 1. [2] Ú. v. ES L 377, 31.12.1987, s. 40. [3] Ú. v. ES L 117, 29.4.1978, s. 43. [4] Ú. v. ES L 343, 20.12.1985, s. 19. [5] Ú. v. ES L 200, 8.8.1977, s. 1. [6] Ú. v. ES L 193, 25.7.1985, s. 1. --------------------------------------------------